"Ведомости": В Русия вече е традиция да не се разкриват политическите убийства - Mediapool.bg
13:05 | 27 февруари 2017 | 0 коментара
В Русия има традиция да не се разкриват политическите убийства, пише руският вестник "Ведомости" в редакционен коментар за втората годишнина от смъртта на опозиционера Борис Немцов.
Съпредседателят на партията РПР-ПАРНАС Борис Немцов, депутат от областното законодателно събрание в Ярославъл, бе убит в Москва недалеч от Кремъл през нощта срещу 28 февруари 2015 г.
Шумните политически убийства в Русия се разследват продължително; поръчителите или не се посочват, или се посочват, но не може да бъдат открити, отбелязва вестникът. И дава за пример случаите с журналистите Пол Хлебников, Анна Политковска и Наталия Естемирова, бившия офицер от КГБ Александър Литвиненко и чеченския политик Зелимхан Яндарбиев.